Colbjørnsens gate (Oslo)

Colbjørnsens gate (1-15, 4A-18) er en gate i Oslo. Den går fra Parkveien ved Dronningparken og krysser Inkognitogata, Oscars gate, Skovveien og Niels Juels gate til Haxthausens gate. Gaten fikk sitt navn i 1866 og er oppkalt etter lagmann Herman Colbjørnsen (1727–94), som eide løkka Incognito.

Bygninger
NrBildeBeskrivelse 1  Colbjørnsens gate 1|100px|bottom Jugendvilla tegnet av arkitekt Henrik Nissen og oppført 1912–15 på hjørnet ved Parkveien. Auksjonshuset Christies holdt til her i en årrekke. Fra høsten 1943 ble villaen bak Slottet overtatt som Germanische Leitstelle i Norge, en SS-avdeling for rekruttering og propaganda under andre verdenskrig som da flyttet kontorene fra «Aschehougvillaen» i Drammensveien 99. Vernet etter Plan- og bygningsloven. 3  Colbjørnsens gate 3|100px|bottom  Murvilla oppført 1870 for Hans Swang, senere ombygget til kontorer. Også kjent som «Slottet bak Slottet». Tre etasjer i pusset tegl. Fikk underjordisk garasjeanlegg tidlig på 2020-tallet. Vernet etter PBL. Tidligere Inkognitogata 26. 4A  Colbjørnsens gate 4A|100px|bottom  Boliggård (ark. N.S.D Eckhoff) oppført 1879. Tre etasjer i pusset tegl samt kjeller. Asymmetrisk plassert inngangsparti. Inngår i det fredede Parkkvartalet. 4B  Colbjørnsens gate 4B|100px|bottom  Murgård i to etasjer på hjørnet ved Inkognitogata, også med adresse Inkognitogata 28A. Tegnet av N.S.D Eckhoff og oppført som boliggård for J. Krogstie i 1879–80. I gården var fra 1912 Fru Poulsens pensjonat, der den jødiske legen Erwin Fischel bodde før han ble sendt til Auschwitz. En snublestein er satt ned i fortauet utenfor til minne om ham. Kosovos ambassade holder til i gården, som inngår i det fredede Parkkvartalet. 5  Colbjørnsens gate 5|100px|bottom  Villa Holter (ark. Ove Ekman) ble oppført for grosserer Adolph Martin Holter på adresse Inkognitogata 27 i 1871–72. Hovedfasaden vender imidlertid mot Colbjørnsens gate, og adressen regnes vanligvis som Colbjørnsens gate 5. Fikk sterkere jugendpreg etter en ombygging i 1906. Har huset Sveriges ambassade, så vært svensk ambassadørresidens og huser fra 2019 igjen ambassadens kanselli. Vernet etter PBL. 6  Colbjørnsens gate 6|100px|bottom  Murhus (ark. N.S.D Eckhoff) ved siden av Inkognito terrasse 2, oppført 1873. To etasjer med pusset fasade. Listeført. 8  Colbjørnsens gate 8|100px|bottom  Bygård (ark. Adolf Talberg) oppført 1930. Fem etasjer med pusset fasade. Funksjonalisme. 11  Colbjørnsens gate 11|100px|bottom  Leiegård (ark. Olaf Boye) byggemeldt 1895 for Johan Bøe. Fire etasjer i pusset tegl. To karnapputbygg over fire etasjer, hvilket er typisk for kvartalet. Listeført. Et lite bygg i bakgården har nr. 11B. 12–14  Colbjørnsens gate 12–14|100px|bottom  Bolig- og forretningsgård (ark. Ferdinand Linthoe) byggemeldt 1898 for Christian Kirkaas. Fire etasjer i pusset og upusset tegl samt senere utbygget loftsetasje. Karakteristiske buevinduer i fjerde etasje (og tilsvarende takarker i loftsetasjen). Listeført. 13  Colbjørnsens gate 13|100px|bottom  Leiegård (ark. Olaf Boye) byggemeldt 1895 for Christian Bøe. Fire etasjer i pusset tegl. Svært lik den samtidige nr. 11, men annen fargebruk, og gården fikk andre vinduer rundt 1970 da den ble bygget om til hybler. Listeført. 15  Colbjørnsens gate 15|100px|bottom  Hjørnegård (ark. Carl Aaman) ved Haxthausens gate oppført 1896 for Berger Johansen. Fire etasjer i pusset tegl. Listeført. 16–18  Colbjørnsens gate 16–18|100px|bottom  Hjørnegård (ark. Olaf Boye) som også omfatter Haxthausens gate 9, byggemeldt 1897 for Theodor Georg Olsen Vidnes, som fikk oppført en rekke gårder i 1890-årene. Fire etasjer i pusset tegl samt senere utbygget loftsetasje. Brukket hjørne. Listeført.

Referanser
Geir Tandberg Steigan: Jugendstil i Oslo: Colbjørnsens gate 1 (Arkitekturhistorie.no)
Geir Tandberg Steigan: Villa Holter, Colbjørnsens gate 5 (Arkitekturhistorie.no)
Geir Tandberg Steigan: Arkitektur og historie i Oslo: Colbjørnsens gate 11  (Arkitekturhistorie.no)
Geir Tandberg Steigan: Villa Holter, Colbjørnsens gate 12–14 (Arkitekturhistorie.no)
Geir Tandberg Steigan: Arkitektur og historie i Oslo: Colbjørnsens gate 13 (Arkitekturhistorie.no)
Geir Tandberg Steigan: Arkitektur og historie i Oslo:  Colbjørnsens gate 15 (Arkitekturhistorie.no)
Geir Tandberg Steigan: Arkitektur og historie i Oslo:  Colbjørnsens gate 16 (Arkitekturhistorie.no)

Oslo byleksikon: Colbjørnsens gate
Oslo byleksikon: Inkognitogata

 Eksterne lenker 
 Oslo byleksikon: Colbjørnsens gate


Kategori:Veier i Oslo
Kategori:Veier i bydel Frogner
Kategori:Veier i Oslo oppkalt etter menn